
PREDGOVOR 


Pisac ove knjižice je sv. Karlo Boromej- 
ski (1538-1584), milanski nadbiskup i 
kardinal. Milano je najveća katolička bis- 
kupija u Europi i jedna od najvećih i naj- 
uglednijih u svijetu. Najslavniji njezini 
pastiri u povijesti su crkveni naučitelj sv. 
Ambrozije (u TV. stoljeću), i Karlo Boro- 
mejski. U dvadesetom stoljeću čak dvojica 
milanskih nadbiskupa izabrani su za pape 
- Pio XI (Achille Ratti) i Pavao VI (Gio- 
vanni Battista Montini), a dvojica su pro- 
glašeni blaženima - Andrea Ferrari (1850- 
1921) i Ildefonso Schuster (1880-1954). 
Papa bl. Ivan XXIII (1881-1963) osobito 
je štovao Karla Boromejskog. Napisao je 
u pet svezaka knjigu o njegovim apostol- 
skim pohodima, u njegovoj crkvi u Rimu 
(s. Carlo al Corso) primio je 19. ožujka 
1925. biskupsko posvećenje, a izabran za 
papu bio je okrunjen trostrukom papin- 

skom krunom na blagdan sv. Karla 4. 
studenoga 1958. 

Karlo se rodio 2. listopada 1538. god. 
u Aroni, uz Lago Maggiore, u vrlo imuć- 
noj i uglednoj obitelji. Ostao je rano bez 
majke, ali se uz oca za njega osobito brinuo 
majčin brat kardinal Giovanni Angelo 
Medici. Već sa šesnaest godina upisuje se 
na sveučilište u Paviji, a u 21. godini 
promaknut je na čast doktora crkvenog i 
svjetovnog prava. Vrlo brzo nakon toga 
1559. godine Karlov ujak izabran je za 
papu (Pio IV), pa svog mladog, ali per- 
spektivnog nećaka imenuje kardinalom, 
poziva u Rim i postavlja ga za svog dr- 
žavnog tajnika. Karlo tada još nije bio ni 
svećenik; zaređen je za svećenika i posve- 
ćen za biskupa dvije godine kasnije. Papa 
ga je imenovao i milanskim nadbiskupom, 
ali ga je i dalje zadržao kod sebe u Rimu, 
pa je Karlo isprva upravljao biskupijom 
preko svog generalnog vikara. Kad je Pio 
IV 1565. umro, Karlo odlazi iz Rima i 

osobno preuzima upravu svoje nadbis- 
kupije. 

U to vrijeme odvija se glasoviti Triden- 
tinski koncil koji je, uz duže prekide, trajao 
dvadeset godina (1545-1565). Karlo su- 
djeluje na sjednicama u vrijeme ponti- 
fikata svog ujaka (1559-1565), a osobito 
se zalaže za provedbu velike crkvene ob- 
nove koju je taj koncil započeo. U svojoj 
biskupiji osniva tri sjemeništa. Marljivo 
pohađa brojne župe svoje nadbiskupije, 
a obilazi i druge biskupije u sastavu 
milanske metropolije. Želeći ukloniti sve 
nepravde i iskorijeniti zloupotrebe dolazi 
u sukob s državnim vlastima, a i s nekim 
redovničkim zajednicama, pa jedan re- 
dovnik čak pokušava izvršiti atentat na 
njega dok se molio u svojoj privatnoj 
kapelici. Kao kardinal vjerni je suradnik 
dvojice sljedećih papa, dominikanca Pija 
V (obnovitelj liturgije) i Grgura XIII. Orga- 
nizira 11 dijecezanskih i 6 metropolitan- 
skih sinoda, sve u nastojanju da se što 

vjernije provedu odluke Tridentskog kon- 
cila. 


U Milanu i okolici počela je 1576. go- 
dine harati strašna pošast kuge. Dok su 
predstavnici državnih vlasti pobjegli gla- 
vom bez obzira, Karlo ostaje uz svoj na- 
rod, organizira bolnice, osobno pohađa 
zaražene bolesnike, tješi ih i hrabri, te im 
podjeljuje bolesničko pomazanje i sv. Po- 
putbinu. Osobno živi veoma skromno, a 
svoj imetak obilno dijeli potrebnima. Obi- 
lazi osobno i najzabačenije zaseoke svoje 
biskupije. Umro je u 47. godini života, 3. 
studenoga 1584., iscrpljen “trudom i na- 
porom dobrih djela". Tijelo mu počiva u 
kripti milanske katedrale. Proglašen je 
svetim 1610. godine. Karlo Boromejski 
zaštitnik je grada Karlobaga. Župna crkva 
sagrađena je 1615. godine, a pošto su Mle- 
čani porušili mjesto, ponovno je građena 
1767. godine. Spomendan mu se slavi 4. 
studenoga. 


Svrha je ove knjižice koju je napisao sv. Karlo 
Boromejski “obogatiti dušu zaslugama za 
vječnost, ojačati je protiv đavolskih napasti u 
času smrti, osigurati od nepripravne smrti i 
učiniti je dionicom vječne sreće u nebu". 
Ugovori oporuka osobni sučin saveza s Bogom 
koji se pred raspelom sabrano pročita i 
vlastoručnim potpisom potvrdi. 

Napominjemo da je bl. Alojzije Stepinac, 
kad je kao zagrebački nadbiskup 1939. go- 
dine sastavljao svoju prvu oporuku, u nju 
uvrstio doslovni tekst “Oporuke sv. Karla 
Boromejskog? i vlastoručno je potpisao. 

Knjižici je dodana i “Žarka molitva 
Presvetoj Djevici Mariji? o. Guida Lojan- 
skog da se postigne milost dobre smrti. 

Predajemo ovo djelo hrvatskim čitate- 
ljima želeći da ga poput bl. Alojzija Ste- 
pinca prihvate i njime se duhovno oko- 
riste. 


dr. Stanislav Vitković 

Knjižica “Ugovor duše s Bogom? i 
“Oporuka duše? nije obično djelo ili mo- 
litvena knjižica, nego je djelo svoje vrste. 
Svrha joj je: obogatiti dušu zaslugama za 
vječnost, ojačati je proti đavolskim na- 
pastima u času smrti, osigurati od nepri- 
pravne smrti i konačno učiniti dionicom 
što veće sreće u nebu. 

Temelj “Ugovoru? jest kršćanski nauk 
o dobroj nakani, po kojoj i neznatna do- 
bra djela postaju pred Bogom vrlo zaslu- 
žna i ne samo to nego kad čovjek ne 
može izvršiti dobro djelo, Bog nagrađuje 
dobru volju, dobru nakanu ili želju, ko- 
jom bi htjeli dobro djelo izvršiti. Znamo 
naime iz Sv. pisma, kako je Bog potvrdio 
kraljevstvo Davidu i njegovu potomstvu 
radi same želje i dobre volje Davidove 
da sagradi hram Gospodnji; kako je 
Gospodin htio i odredio da mu hram 
podigne Davidov sin Salamon, ali je 

Davidovu želju nagradio, kao da ju je 
oživotvorio. - U primjeru siromašne udo- 
vice, koju napominje sv. Evanđelje, Spasi- 
telj je pretpostavio siromašni prilog udo- 
vičin velikim milostinjama bogatih, jer 
mu je više bilo do čuvstva i nakane kojom 
je ona dala svoj prilog, nego li do bogatih 
darova darovanih bez prave nakane. 
“Zaista Vam kažem: ova siromašna udo- 
vica baci više od svih? (Luka 21,3). Taj 
nauk potvrđuje kršćanska tradicija raz- 
nim događajima, među koje možemo 
ubrojiti dirljivu legendu iz Carigrada o 
gradnji crkve sv. Sofije. Za vrijeme zida- 
nja veličanstvenog hrama u tom gradu - 
tako legenda kaže - priteče da pomogne 
jedna siromašica imenom Sofija, ničim 
drugim po vanjštini, nego s malo slame, 
koju velikom ljubavi i Bogu milom vo- 
ljom dade za volove koji su vukli kame- 
nje za gradnju. Dobra volja siromašice 
toliko omili Gospodinu da je svoje dopa- 
danje javno posvjedočio. Kad je hram bio 

dovršen, pojavi se na pročelju natpis 
ispisan nebeskom rukom “Sophia me 
fecit" - Sofija me sagradi. 

Napokon uočimo još i sljedeće: Kad 
nam se zle želje i nakane ubrajaju u gri- 
jeh, kojim zaslužujemo kaznu vječnu ili 
vremenitu prema težini grijeha, kako 
nam se ne bi dobre nakane ili svete želje 
uračunavale u dobra djela, kojima posti- 
zavamo obilje milosti i duša nam se obo- 
gaćuje zaslugama za blaženu vjećnost. 

Ako dakle duša ima iskrenu volju i 
dobru nakanu da čini Božjom pomoću 
ono što sadrži ovaj Duhovni ugovor, steći 
će neprocjenjivo duhovno blago i saku- 
piti velike zasluge za vječnost, i ako joj 
bude nemoguće sve izvršiti, - jer glavno 
je njena nakana i želja, koja se nada sve 
mili Bogu. 

U “Oporuci", koja sačinjava II. dio 
ove knjižice, duša se osigurava za čas 
smrti. Smrt te, dragi čitatelju, sigurno 
čeka, a ne znaš gdje i kada će te stići. Da 

te ne zateče nepripravna, da te neočeki- 
vano ne pozove da platiš dug koji duguješ 
Svevišnjemu, ovom oporukom priprav- 
ljaš se na onu sigurnu i neodređenu uru. 

Ugovor i Oporuka čine se tako, da ih 
klečeći pred Raspetim sabrano i pobožno 
pročitaš, a onda vlastoručno potpišeš. 

Tako potpisane nosi uvijek uza se, 
čuvaj ih kao neprocjenivo blago; budi s 
njima i pokopan! Uzor u tom neka ti bu- 
de sv. Karlo Boromejski, koji je zaklinjao 
svoje ukućane ljubavlju Isusovom, neka 
mu ih na smrti puste u rukama i s njima da 
ga pokopaju. 





I dio 
DUHOVNI UGOVOR 
duše s Bogom 

U ime Oca i Sina i Duba Svetoga. 
Amen! 

Ja, bijedan grješnik, sklapam s Tobom 
Gospodine Stvoritelju moj ovaj Ugovor, 
po kojem predajem i posvećujem Tvome 
Veličanstvu svu dušu svoju kao zaru- 
čnicu, ili bolje reći, službenicu i vječnu 
ropkinju Tvoju s čvrstom odlukom, da 
ću uvijek vršiti Tvoju, svetu volju svim 
srcem i u svim prigodama, koje će mi se 
u Tvojoj svetoj službi pružiti, sa savrše- 
nim i potpunim zatajivanjem samoga 
sebe. 

I zato svojom vlastitom rukom potpi- 
sujem, ili točnije, sa svim silama svoje 

ljubavi utvrđujem u svom srcu ovaj ugo- 
vor i pismo s nakanom i predanjem, koje 
je najbolje i najmilije Tvojim Božanskim 
očima. 

Za veću stalnost ovog “Ugovora? i 
moje volje stavljam za svjedoke Anđe- 
osku Kraljicu, Presvetu Bezgriješnu i 
vazda Djevicu Mariju; sve anđele i dvor- 
janike nebeske. Ponizno ih molim, da mi 
isprose od Tebe, Gospodine moj, milost 
djelujuću, da uzmognem potpuno izvršiti 
ovaj “Ugovor? na slavu i čast Tvoga Veli- 
čanstva u kojeg vjerujem i ufam se i koje- 
mu se ponizno klanjam u svome ništa- 
vilu. Ponizno Te molim da se udostojiš 
potvrditi i primiti ovaj “Ugovor? i volju 
moju i zapečatiti ga s pečatom Tvog nei- 
zmjernog milosrđa i ljubavi, u prisutnosti 
Blažene Djevice Marije i cijelog Tvog 
nebeskog dvora. 

Ovo je dakle, Gospodine, ugovor koji 
hoću s Tobom učiniti tako, da svaki put, 
kad ustima ili srcem izgovorim, ili potvr- 

dim neka čuvstva i kratke uzdahe, da ih 
Ti, Gospodine, primiš po svojoj dobroti. 


Prvo čuvstvo 
PRIKAZANJA 


Svaki put, o dobri Isuse, kada srcem 
ili ustima izrečem: 

“Gospodine, ja Ti prikazujem!" 

a da ne proslijedim dalje, namjeravam 
prikazati Tvom Božanskom Veličanstvu 
samoga sebe, po rukama BI. Djevice Ma- 
rije, svih anđela i svetaca, s najvećom 
ljubavlju, koju može shvatiti čovječje 
srce. 

Najprije Ti prikazujem: tijelo i dušu 
svoju; sve moći i čuvstva, misli, riječi i 
djela moja na veću čast i slavu Tvoju, s 
potpunim zatajivanjem samoga sebe. 
Predajem se sav i u svemu u Tvoje Božan- 

ske ruke, da se na meni potpuno izvrši 
sveta volja Tvoja i da ne poželim ništa 
što Tebi nije milo. Odričem se, kako uči- 
nih na sv. krštenju, đavla, tijela i svijeta, 
sa svim onim što mi oni mogu nuditi. 

Prikazujem Ti i sve dopuštene radosti, 
koje se mogu imati na ovom svijetu. Kad 
bi one bile u mojim rukama, sve bih ih 
poklonio Tebi. 

Prikazujem Ti sva bogatstva i imanja 
svijeta, pa i tisuću svjetova. Kad bih njihov 
nezavisan gospodar bio, sve bih u čast i slu- 
žbu Tvoju, i u pomoć bijednika, upotrebio. 

Prikazujem Ti, Gospodine, sve patnje, 
nevolje i bolesti, teškoće i žalosti; napas- 
ti, mučenja, neugodnosti i lažna svje- 
dočanstva, koja su se do sada pretrpjela 
ili će se trpjeti na svijetu, kao da ih ja 
sam trpim Gospodine, za Tebe. Pripra- 
vno je sve ovo trpiti srce moje, potpo- 
magano od Tvoje Božanske milosti, ako 
je, ili ako će to biti, volja i slava Tvoja. 

Prikazujem Ti, Gospodine, sva dobra 
djela, misli i riječi, koje su imale ili će 
imati do svršetka svijeta sve Tvoje sluge 
s kojima su Ti ugodili. Prikazujem Ti još 
ono što će činiti, reći i imati sva stvorenja 
za sve vjekove, uz želju da bih ja, kad bih 
mogao, sve to mislio, rekao i učinio na 
veću slavu Tvoju. 

Prikazujem Ti na osobiti način sve 
žrtve svete mise već izrečene i koje će se 
izreći do svršetka svijeta.Posebno Ti pri- 
kazujem svaku toliko puta u svakom 
času, koliko čina ljubavi Ti zaslužuješ. 

Prikazujem Ti istu Tvoju svetost, lju- 
bav, mudrost, svemogućstvo, milosrđe, 
pravednost; jednom riječi: sva svojstva 
Tvoje neizmjerne savršenosti. 

Prikazujem Ti Tvoje utjelovljenje, 
Tvoju predragocjenu krv, Tvoju muku, 
smrtnu borbu i smrt. 

Prikazujem Ti zasluge Presvete Bezgri- 
ješne Djevice Marije i njezinu svetu 
ljubav. Napokon Ti prikazujem prošle, 

sadašnje i buduće zasluge Tvoje pobje- 
donosne, trpeće i vojujuće Crkve, zami- 
šljajući ih neizmjerno umnožene svaki čas 
od vijeka i za sve vjekove. Sve Ti ovo 
prikazujem, Gospodine, na hvalu i slavu 
Tvoju, za zadovoljštinu svojih grijeha i 
grijeha cijeloga svijeta. 


Drugo čuvstvo 
POKAJANJA 


Svaki put, o dobri Isuse, kada ustima 
ili srcem izrečem: 

“Gospodine, ja se kajem?! 

a da ne proslijedim drugo, moja je 
namjera da se čvrsto, čisto i bolno kajem 
za svoje grijehe koliko se uopće stvoreno 
srce, potpomagano od Tvoje milosti, 
kajati može. Želio bih imati bol i oplaki- 
vati svoje grijehe onoliko koliko su ih 
oplakivali svi pravi pokornici, koji su 

živjeli i koji će živjeti. Za potpunu zado- 
voljštinu svojih grijeha, htio bih imati 
snagu da izvršim sve one pokore, koje 
su oni činili, sjedinjujući ovu zadovolj- 
štinu s onom, koju si Ti, Gospodine, pri- 
kazao na križu za moje grijehe i grijehe 
svih ljudi. Štoviše svom Te dušom molim, 
da umrem od čiste ljubavi, kajući se za 
svoje grijehe, i da dragovoljno prigrlim i 
samu smrt, kad mi, kao zadovoljština za 
njih, dođe. 


Treće čuvstvo 
ZAHVALNOSTI 


Svaki put, o dobri Isuse, kad ustima 
ili srcem izrečem: 

“O Premilostivi Isuse, zabvaljujem Ti"! 

a da ne kažem ništa drugo, namje- 
ravam, da Ti s najvećom ljubavlju Tebi 
poznatom, koju može osjetiti ljudsko 
srce, zahvalim za sljedeća dobročinstva: 

1. Što si me stvorio, zapostavljajući 
mnoge e koji bi Ti bili bolje služili 
od mene. vu. si mi dao sve potrebne 
preduvjete za dušu i tijelo. Stvorio me u 
kršćanskoj zemlji gdje uživam u krilu 
prave vjere. 

2. Što si me sačuvao i uzdržao do sada 
išto si u tu svrhu stvorio raznovrsne stvo- 
rove za moju službu; sačuvavši moje tije- 
lo i dušu od bezbrojnih pogibelji, vječnih 
i vremenitih. 

3. Što si me otkupio. Sišao s neba na 
zemlju i postao čovjekom. Trpio bez- 
brojne muke, siromaštvo, žalost i uvrede 
sve do smrti na križu viseći između dva 
su nika. 

to si trpio moje zloće i grijehe, a 
Bujar si me kazniti. Nisi to učinio, nego 
si mi se pokazao sve više milostiv. Ljubaž- 
ljivo si me zvao i primio pokajana, davši 
mi Tvoju milost i prijateljstvo. 

5. Što si mi udijelio osobita dobročin- 
stva meni poznata i mnoga druga, meni 

nepoznata. Naročito, što si mi dao za 
majku Prečistu Djevicu i stvorio me - 
kako se ufam - za vječno blaženstvo. 

6. Zahvaljujem Ti za sve Tvoje darove, 
što si ih podijelio Prečistoj Djevici i svim 
stvorovima, koji su bili i koji će biti. 

7. Napokon Ti zahvaljujem za Tvoja 
divna djela: stvaranja, uzdržavanja, 
otkupljenja i vječnog blaženstva. 


Četvrto čuvsto 
HVALE 


Svaki put, o dobri Isuse, kad ustima 
ili srcem izrečem: 

“O svemogući Bože, ja Te hvalim?! 

namjeravam Ti, s najvećom ljubavlju 
srca moga, dati sve hvale koje su Ti 
davali, daju i koje će Ti dati svi ljudi, 
koji su sada i koji će biti. I one Ti hvale 
dajem koje bi Ti dala sva stvorenja, kad 
bi Te mogla hvaliti. Napokon i one, koje 

Ti sada daju i davaće Ti svi anđeli i 
blaženi na nebu kroz sve vjekove. 

Namjeravam Ti, o Gospodine, dati 
hvale koje su o Tebi napisane u Sv. pismu 
i sv. knjigama i koje će se napisati do 
svršetka svijeta. 

Prinašam Ti hvale, koje su Ti dale 
Tvoje Božanske savršenosti, Tvoja čud- 
novata i divna djela, te Marija - Presveta 
Majka Tvoja. 

Napokon, namjeravam Ti dati sve 
hvale, koje bi Ti dala sva zrnca pijeska, 
sve kaplje mora, rijeka, sve lišće stabala 
i biljaka, kad bi svaki list imao svoj jezik 
i srce da Te hvali. 


Peto čuvsto 
PROŠNJE 


Svaki put, o dobri Isuse, kad ustima 
ili srcem izrečem: 
“Bože moj, ja Te prosim"! 

a da ne proslijedim dalje, imam naka- 
nu da prosim, s najvećim osjećajem pouz- 
danja u Tebe, za mene i druge: 


1. Da mi udijeliš sve ono što si me Ti 
naučio u “Očenašu? da molim. 

2. Iskrenu bol za sve svoje prošle 
grijehe. Oprost i milost koja će me oču- 
vati od svih grijeha težih i lakših. 

3. Da priznam moju slabost i Tvoju 
veličinu. 

4. Da mi udijeliš najviše krepost vjere, 
ufanja i ljubavi, te darove Duha Svetoga. 

5. Da mi udijeliš moralne kreposti, 
naročito poniznost, strpljivost, blagost, 
pokoru i posluh. 

6. Udijeli mi stalnu sabranost. Trajno 
nutarnje sjedinjenje s Tobom. Potpuno 
podvrgnuće moje volje Tvojoj. Želju da 
trpim sve za ljubav Tvoju, za korist duša 
u čistilištu i kao pokoru za svoje grijehe. 
Molim Te za čistu ljubav prema Tebi; 
želju za čestim primanjem sv. sakrame- 

nata i da izgaram od želje primati ih s 
velikom savršenošću. 

7. Molim Te udalji od mene sve što 
nije ugodno očima Tvojim; sve zapre- 
ke da Ti služim. Daj mi sve ono čime Ti 
mogu najviše ugoditi i bolje služiti Tvojoj 
slavi. 

8. Udijeli Tvoju Božansku pomoć i 
svjetlost, te uzdrži u Tvojoj svetoj milosti 
i ljubavi sve Tvoje vjernike. U prvom re- 
du Sv. oca papu, kardinale, biskupe, 
svećenike, pastire duša, samostanske 
redove, kršćanske poglavare. Također 
moje rođake, dobročinitelje, prijatelje i 
neprijatelje; bijedne, bolesne i napas- 
tovane i sve one za koje sam dužan moliti. 

9. Molim Te, da rasvijetliš pogane, 
obratiš nevjernike, vratiš na put istine 
raskolnike, na krepostan život grješnike. 

10. Nek Tvoja milost bude uz one, 
koji se nalaze u smrtnoj pogibelji i koji 
su izloženi nenadanim i opasnim na- 
pastima. 

11. Molim da oslobodiš od muka duše 
u čistilištu i privedeš ih u mjesto vječnoga 
mira, što si im pripravio. 

12. Nek Presveto Trojstvo, Blažena 
Djevica Marija, svi anđeli i sveci budu 
proslavljeni slavom koja im pripada. 

13. Udijeli meni i svima drugima žar- 
ku ljubav prema neoskvrnjenoj Djevici 
Mariji, anđelima i svecima. 

14. Na kraju molim Te da udijeliš što 
savršenije posvećenje svim dušama do 
svršetka svijeta. Nek sve gore od čiste i 
savršene ljubavi prema Tebi pjevaju u 
vječnosti Tvojem neizmjernom milosrđu. 


Šesto čuvstvo 
SKRUŠENJA 
Svaki put, o dobri Isuse, kad ustima 
ili srcem izrečem: 
“Bože moj, preobrazi me"! 

namjeravam, s najvećom željom Tebi 
poznatom, da budu izbrisani svi moji 
grijesi i nesavršenosti i uništeni u peći 
Tvoje ljubavi. Da svom snagom svoga 
duha tražim da Tebe, Isuse, slijedim, 
osobito u čistoći, siromaštvu, poniznosti, 
strpljivosti, blagosti i poslušnosti do 
smrti - smrti križa, s gorućom željom da 
Tebi što više sličim. 


Sedmo čuvstvo 
SJEDINJENJA | LJUBAVI 


Svaki put, o mili Isuse, kad srcem ili 
ustima izrečem: 

“Bože moj, dobro duše moje, ja Te 
ljubim, sjedini me s Tobom nerazdruživo*! 

stime Te namjeravam ljubiti najvećim 
žarom ljubavi Tebi poznatom, koju može 
osjetiti ljudsko srce. Veseliti se nadasve 
za svu Tvoju slavu, koji si jedan u bivstvu, 
a troji u osobama, nedokućiv, vječan, 
neizmjeran, svemoguć. Želim da sva 


26 


stvorenja Tebe upoznaju, ljube i služe Ti 
sa svim svojim silama. Najviše želim i 
namjeravam da se ja pretvorim u Tebe, 
a moja volja da bude združena s Tvojom. 
Molim Te da ništa ne želim, ništa ne mis- 
lim, ništa ne ljubim, već jedino što Ti 
hoćeš. U ugodnim i neugodnim časovima 
mojega života daj, da jedino Tebi nasto- 
jim ugoditi, imajući jedinu želju: umrijeti 
iz čiste ljubavi prema Tebi. 


Osmo čuvstvo 
OPĆENITO 


Svaki put, o dobri Isuse, kad srcem ili 
ustima izrečem: 

“Bože moj, sve moje"! 

a da ne reknem drugo, namjeravam, 
Gospodine, s najvećom ljubavlju srca 
moga, da Te molim za sve ono što sam 
tražio od Tebe u prošlim čuvstvima: 
kajati se, moliti se za sve; zahvaljivati i 
hvaliti Te; preobraziti i sjediniti se naj- 


27 


savršenije u žarkoj ljubavi s Tvojim bo- 
žanstvom. Ovo hoću i želim činiti svakog 
časa, svakim dahom svojih grudiju, sva- 
kim pogledom, u svakom djelu, nepre- 
kidno danju i noću. 


Deveto čuvstvo 
NA ČAST PREČISTE | 
NEOSKVRNJENE DJEVICE MARIJE 


Ovim čuvstvom posvećujem joj se 
kako je već spomenuto. Hoću najjačom 
ljubavi, sva ova moja čuvstva prikazati 
vrhovnoj Kraljici neba, izjavljujući se 
njezinim vječnim slugom. Zato Te poniz- 
no molim, o Prečista Djevice Marijo, da 
me primiš - i ako nedostojna - među 
Tvoje sluge. Ovu molbu ja ponavljam 
svaki put najnježnijim osjećajem srca 
svoga, kad budem srcem ili ustima izrekao. 

O MARIJO! 


Za potvrdu ovog Ugovora i moje čvr- 
ste volje zovem kao svjedoke Kraljicu 
nebesku, Mariju presvetu Božju Majku i 
Gospodaricu našu. Svih devet anđeoskih 
zborova, osobito sv. Mihaela, sv. Gabri- 
jela, sv. Rafaela i mojega anđela čuvara. 

Zatim sv. apostole: sv. Petra i Pavla, 
sv. Jakoba, sv. Ivana. Svete patrijarhe i 
proroke: sv. Josipa, sv. Joakima, sv. Anu, 
sv. Ivana Krstitelja. Svete mučenike: sv. 
Stjepana, Ignacija, Lovru, Vinka, Sebas- 
tijana. Nadalje sazivan svete ispovjed- 
nike: sv. Benedikta, Bernarda, Domi- 
nika, Vinka Fererija, sv. Franju Asiškog, 
sv. Franju Paulskog, sv. Antuna Padovan- 
skog, sv. Ignacija Lojolskog, sv. Franju 
Ksaverskog, sv. Alojzija Gonzagu. Svete 
djevice: sv. Barbaru, sv. Luciju, sv. Kata- 
rinu, sv. Apoloniju, sv. Tereziju, sv. Rozu 
i sve druge. 

PREZIME I IME: 


POTPIS: 





UZDASI | ČUVSTVA. 
DUHOVNOG UGOVORA 


Svi uzdasi i čuvstva sadržani u nakani 
“Duhovnog ugovora" sakupljeni su u 
sljedećoj jezgri, da se olakša bogoljub- 
nicima često ponavljanje ove svete vježbe 
uz pobudu svetih čuvstava: 

1. Gospodine, ja Ti prikazujem! 

2. Gospodine, ja se kajem! 

3. Premilostivi Isuse, zahvajujem Ti! 

4. Svemogući Bože, ja Te hvalim! 

5. Bože moj, ja Te molim! 

6. Bože moj, preobrazi me! 

7. Bože moj i dobro duše moje, ja Te 
ljubim, sjedini me s Tobom nerazdruživo! 

8. Bože moj, sve moje! 

9. O Marijo! 


* Napomena: Neka se često ponavljaju ove 
nakane, da se postignu sva oproštenja udijeljena 
molitvama i dobrim djelima, koje čine bogoljub- 
nici, namjenjujući ib na korist duša u čistilištu. 

ll. DIO 
POSLJEDNJA VOLJA DUŠE 
U obliku oporuke 


koja se čini u životu da se osigura 
duša od đavolskog napastovanja 
u času smrti. 


kad 


Napisao: 
Sv. Karlo Boromejski 
kardinal i nadbiskup milanski 


POSLJEDNJA VOLJA DUŠE 
OPORUKA DUŠE 


OBEĆANJA 1 IZJAVE 


Što sam ih ja aaa 
bijedan grješnik, učinio želeći, kroz ovo 
kratko vrijeme života što mi još ostaje, 
biti pripravljen da me nenadana smrt ne 
zadesi. Čovječji je život izložen nebroje- 
nim pogibeljima. Spoznajući ja - bijedan 
griješnik - da sam smrtan čovjek, rođen 
da umrem, neznajući čas kad moram 
platiti svoj dug. Stoga, da ne budem poz- 
van iznenada, hoću da se pripravim za 
taj čas pomoću Božje milosti, dok mi Bog 
još daje vremena. Zato sada, prostrt pred 
nogama Propetoga, proglašujem zadnju 
svoju volju i ponizno govorim: 

“U ime Oca i Sina i Duba Svetoga. 


u prisutnosti Svemogućega Boga Oca, 
Sina i Duha Svetoga, triju osoba u jed- 
nom Bogu; Prečiste Djevice Marije i čita- 
va nebeskog dvora obećajem da hoću 
živjeti i umrijeti poslušan sv. Crkvi. Čvr- 
sto vjerujem svih dvanaest članaka svete 
vjere, koji su proglašeni od svetih apo- 
stola, kako ih tumači i razjašnjuje Sveta 
Crkva Katolička, vođena od Duha Sveto- 
ga. Napokon izjavljujem, da vjerujem sve 
što dobar kršćanin - katolik mora vjero- 
vati. U toj svetoj vjeri hoću i veselim se da 
ću umrijeti. Izjavljujem, ako bilo koju stvar, 
uslijed napastovanja đavolskog reknem ili 
učinim, protivno ovoj izjavi, da to sve ja 
sada opozivam, brišem i poništavam. 

2. Ovom svojom zadnjom voljom ho- 
ću da na času svoje smrti primim sakra- 
menat sv. ispovijedi. Kada to ne bih mo- 
gao, radi bilo kojeg razloga, ja se već sada, 
za onda, kajem za sve svoje grijehe što 
sam ih počinio mišlju, riječju, djelom i 
propustom. Sada žalim, kajem se želeći 
veliku bol, ne radi paklenih muka, već 
jer sam uvrijedio najveće dobro kojemu 
sam morao služiti i ljubiti Ga. Od sada 
čvrsto odlučujem, pomoću Njegove Bo- 
žanske milosti, da Ga kroz sve vrijeme 
svoga života neću više uvrijediti. 

3. Želim, na času svoje smrti, primiti 
sv. pričest, da se sjedinim najsavršenije i 
najspokojnije s mojim Gospodinom po 
ovom svetom sakramentu. Ako ne bih 
mogao taj veliki sakramenat primiti zbog 
koje zapreke, izjavljujem sada za onaj čas, 
da ga želim svim srcem barem duhovno 
primiti, klanjajući Mu se i moleći Ga, da 
se udostoji biti sa mnom na tako opas- 
nom putu, braneći me od nasrtaja pakle- 

nih sila, te privesti me u vječno blažen- 
stvo. 

4. Želim na času svoje smrti primiti 
sveto pomazanje. Kada to ne bih mogao 
dobiti, sada za tada želim i molim da se 
Božje Veličanstvo udostoji pomazati mo- 
ja nutarnja i vanjska osjetila uljem neiz- 
mjermog milosrđa svoga. Nek mi oprosti 
sve što sam sagriješio: gledanjem, govo- 
rom, slušanjem, mirisom, okusom, opi- 
pom i bilo kojim drugim načinom. 

5. Ovim izjavljujem da neću nikada 
posumnjati u Božje milosrđe radi svojih 
grijeha. I ako sam zaslužio pakao, ufam 
se ipak u neizmjerno milosrđe Božje, koje 
je oprostilo mnogim drugim grješnicima 
sličnim meni. To je jasno izjavio Božanski 
Spasitelj kada je kazao u svom Evanđe- 
lju da nije došao zvati pravedne već 
grješnike. 

6. Izjavljujem: “Nisam siguran jesam 
li ikada učinio dobra djela zaslužna za 
vječni život. Ako sam koje učinio, priz- 

najem, da sam ih sa velikom nesavrše- 
nošću i da ih nisam mogao učiniti bez 
Božje milosti. Ja ne mislim da sam svo- 
jom snagom zaslužio raj, već po zaslu- 
gama mojega Gospodina, koji je na križu 
prolio svoju krv za nas grješnike". 

7. Ovim izjavljujem da sam pripravan 
podnijeti strpljivo: nevolje, boli, svaku 
bolest i žalost. Ako bih katkada, u stanju 
nesvjesnosti u smrtnoj borbi i radi napa- 
sti đavolskih, dao znakove neugodnosti 
i nestrpljivosti, što bi moglo biti drugome 
na sablazan, sada - za onda - ja se kajem 
i molim Božje milosrđe i dobrotu, da me 
ne ostavi sama u toj teškoj borbi. 

8. Sada izjavljujem da praštam sve 
uvrede i nepravde nanešene mi od bilo 
koga, i molim Boga da im oprosti. Mo- 
lim također neka i meni drugi oproste 
ako sam koga, na bilo koji način, uvrije- 
dio ili nanio mu koju nepravdu. 

9. Ovim zahvaljujem Božanskom Veli- 
čanstvu na svim dobročinstvima što mi 

ih je podijelio. Osobito na dobročinstvu 
stvaranja, otkupljenja i što me je dugo 
vremena čekao na pokoru dok sam bio 
u grijesima. Neka bude blagoslovljena 
velika dobrota Božja! 

10. Želim i molim ponizno; da slavna 
Djevica bude braniteljica ovoj mojoj zad- 
njoj volji. Ja je sada pozivljem, da mi 
bude prisutna na času moje smrti, skupa 
s drugim mojim odvjetnicima: sv. e 
pom, sv. Barbarom i nan 
Nek me tješi s njima i moli se Sinu svome, 
da primi duh moj. 

11. Sada hoću i određujem svoga 
anđela čuvara za branitelja i zaštitnika 
moje duše na strašnom sudu, kada će sli- 
jediti pretresanje i izreći se konačna osu- 
da života i smrti vječne. Molim ga, kako 
mu je moja duša bila dana od Stvoritelja pod 
skrbništvo i njegovo okrilje, tako neka 
je brani i privede u Njegove svete ruke. 

12. Molim ovim za Isusovu ljubav, da 
moja braća i sestre, prijatelji i rodbina 

pomognu duši mojoj dobrim djelima, 
osobito žrtvom sv. mise, ako bi moja duša 
morala, zbog svojih pogrešaka, poči u 
čistilište. Obećajem da ću se zahvalan 
pokazati za svako njihovo dobročinstvo. 

13. Hoću i želim da duša moja, čim 
se odijeli od tijela, bude položena i sahra- 
njena u ljubljenoj rani boka Isusa Krista 
u vječnom miru i pokoju. 

14. Napokon sam pripravan primiti 
smrt na bilo koji mi se način približi. 
Primam je dragovoljno kao pokoru za 
svoje grijehe. Zahvaljujem Božjem Veli- 
čanstvu na životu što mi ga je dao, te ga 
i predajem Njemu. Evo, duša i tijelo mo- 
je, život i smrt moja jest u Božjoj volji. 
Molim Te Bože da ova moja volja ostane 
čvrsta i nepromjenljiva. 

Kao potvrdu ove moje volje ja 
am mm mome napisao sam 
ovo pismo u prisutnosti svojih svetih 
odvjetnika. Hoću da ovo pismo vrijedi 
kao zavjera jakosti ove Oporuke, što ću 

je nosit uvijek sa sobom. Želim da budem 
s ovom “Duhovnom oporukom" poko- 
pan poslije svoje smrti. Potvrđujem i 
potpisujem ovu “Duhovnu oporuku« 
vlastitom rukom. 


VLASTORUČNI POTPIS: 


DATUM: 


Kada se navedene izjave dovrše i potpišu, 
mogu se reći s pobožnošću slijedeće molitve: 

Očenaš ... Zdravo Marijo ... Vjerovanje 
... Psalam Davidov: “Smiluj mi se Bože". 

MOLITVA 


Gospodine Isuse Kriste, koji si s neba 
na zemlju iz Očeva krila sašao i krv svoju 
neprocijenjenu za oproštenje grijeha 
mojih prolio ponizno Te molim, da se 
dostojiš udijeliti mi poslije moje smrti, 
da uniđem kroz vrata vječnoga raja. 

Također reci: Litanije Majke Božje, 
jednu molitvu svome zaštitniku i svome 
anđelu čuvaru. 


MOLITVA PROTIV NAPASTI 

OSOBITO U ČASU SMRTI 
Majko Isusova za Tvoje neoskvrnjeno 
začeće, prečisto djevičanstvo i po zago- 


voru sv. Josipa, Tvog prečistog zaručnika 
pomozi mi, brani me, čuvaj me! 

* NAPOMENA 

Ovu “Oporuku duše" može učiniti svaka 
osoba, bila zdrava ili bolesna, pri potpunoj 
svijesti, te ju potpisati svojom rukom na stranici 
30. gdje se nalazi odreden prostor za potpis. 

Na stranici 39. na kraju napiše se ime sveca ili 
svetice, prema kojim se gaji posebna pobožnost. 
Na stranici 40. potpiše se svoje ime i prezime, a 
na stranici 41. ispod riječi “Potpis" napiše se: 

Ja, potpisan-a, izjavljujem i potvrđujem sve 
što je u ovoj “Oporuci". 

NAČIN 

Pobožna osoba, koja hoće da učini ovu 
»Dubovnu oporuku« kao Ugovor duše s Bogom, 
neka je bar jednom na godinu pročita, ili si dade 
pročitati, osobito kad drži, da je u milosti Božjoj. 
Neka je čuva kad ide na put, neka je nosi sa 
sobom, ili što je još bolje, neka je uvijek imade 
uza se. Na času svoje smrti, pošto bude primila 
sakramenat sv. ispovijedi, neka uzme u ruke ovu 
“Oporuku« i reče pred drugima: “Ponovno izjav- 
ljujem, obećajem i želim sve što je napisano u 
ovoj Oporuci i Ugovoru. 

*  Preporučimo i drugima ovu kajižicu i potak- 
nimo ih da i oni sklope “Duhovni ugovor - savez s 
Bogom". 

ŽARKA MOLITVA 
PRESVETOJ DJEVICI MARIJI 


od sluge Božjega 
o. Guida Marija Lojanskog 


kapucina, propovjednika, 
da se postigne milost dobre smrti. 


Djevice Presveta, ja ...... vi 
ako nisam nikada s poniznošću sluge i 
čuvstvima sina - premda posve nevrije- 
dan - pao pred Tvoje noge, to činim sada. 
Ja dolazim da Te molim najvažniju milost 
o kojoj ovisi moja sreća. “Moriatur 
anima mea morte justorum?. - “Nek 
premine duša moja smrću pravednika". 
- »Da dobro umrem"; to je milost, za 
koju Te molim. Teško je umirati kao pra- 
vednik, a još teže kao pravednik koji je 
bio grješnik. Uza sve to, ja se ne bojim, 
već mi ta teškoća povećava pouzdanje. 
Zato baš, jer je teško, Tebi se utječem. 

Tebe molim i od Tebe se nadam, jer Ti 
sama poslije Boga možeš na nebu i na 
zemlji sve što hoćeš. Nema stvari tako 
teške, koja Tebi nije laka, da je učiniš, 
Tebi je dosta htjeti “Data est tibi omnis 
potestas in coelo et in terra ut quidquid 
volueris valeas officere. - “Dana Ti je sva 
moć i na nebu i na zemlji, što hoćeš mo- 
žeš sve učiniti". - To Ti reče Tvoj bogolju- 
bni sv. Bernardo. Ah, koliko je bilo 
velikih grješnika, a po Tebi su postigli 
smrt pravednika. Ja Te ne molim, o Djevi- 
ce Presveta, da mi na času moje smrti 
iskažeš onu nježnju ljubav kojom razve- 
seljuješ svoje mile službenike. Ljubež- 
ljivom svojom prisutnošću tješiš ih, milu- 
ješ i jačaš majčinom brigom. 

Ove miline nisam zaslužio. To ne mis- 
lim niti ne zahtijevam. Nek budu saču- 
vane za one sretne duše, koje su zbog 
svog anđeoskog života dostojne od Tebe 
primiti na smrti tako mila iskazivanja 
ljubavi. Meni je dosta, da mi izmoliš mi- 

lost dobre smrti. Za ovo Te zaklinjem kao 
i za Tvoj ljubežljivi zagovor i Tvoju mo- 
guću pomoć. Brani me od nasrtaja đavol- 
skog napastovanja. Udalji od mene smr- 
tni strah. Udijeli mi strpljivost u teško- 
ćama smrtne borbe i učini da ispustim 
dušu svoju sa Tvojim preslatkim imenom 
na ustima i cjelovom Presvetih Rana Pro- 
petoga. Ah, koliko se bojim, da onda 
obuzet težinom boli, neću Te moći 
zamoliti za ovu molbu. Zato se sada, za 
onda, Tebi utječem i s prorokom Te 
molim: “Cum defecerit virtus mea ne 
derelinquas me". Kad mi bude pone- 
stajalo daha i snage kad mi osjetila budu 
oslabljena kad slomljeno tijelo zapriječi 
djelovanje duše, ah, ne ostavi me onda 
o Marijo! Tada pomozi svog bijednog 
slugu koji od svakoga napušten bit će 
ostavljen samo Tvojoj pomoći. Ako se 
Ti, o milostiva Majko, udostojiš primiti 
me pod svoje okrilje, poći ću siguran 
kroz sjene smrti i moći ću reći s Davi- 

dom: “Si ambulavero in medio umbrae 
mortis non timebo mala quoniam tu 
mecum es". - “Ako zapadnem u sjenu 
smrti, neću se bojati zla, kad si Ti uz 
mene". Ti, dakle, o premilostiva Djevi- 
ce, za onu Tvoju neopisivu bol, koju si 
osjećala pod križem, kad je umirao tvoj 
Božanski Sin, budi mi milostiva u času 
moje smrti. Sada udostoj se potpisati ovu 
moju molbu i usliši je u onaj zadnji dan. 
Nek zaštićenTvojom sjenom, na pro- 
lasku iz ovog života, kroz svu vječnost - 
u svjetlosti Tvoje slave - uzmognem Te 
uživati, hvaliti, ljubiti i blagoslivljati. 





PSALAM 51 


Smiluj mi se, Bože, po milosrđu svome, 
po velikom smilovanju izbriši moje be- 
zakonje! 

Operi me svega od moje krivice, od gri- 
jeha me mojeg očisti! 

Bezakonje svoje priznajem, grijeh je 
moj svagda preda mnom. 

Tebi, samom tebi ja sam zgriješio i učinio 
što je zlo pred tobom: pravedan ćeš biti kad 
progovoriš, bez prijekora kada presudiš. 

Evo, grešan sam već rođen, u grijehu 
me zače majka moja. 

Evo, ti ljubiš srce iskreno, u dubini du- 
še učiš me mudrosti. 

Poškropi me izopom da se očistim, 
operi me, i bit ću bjelji od snijega! 

Objavi mi radost i veselje, nek? se obra- 
duju kosti satrvene! 

Odvrati lice od grijeha mojih, izbriši 
svu moju krivicu! 

Čisto srce stvori mi, Bože, i duh posto- 
jan obnovi u meni! 

Ne odbaci me od lica svojega i svoga 
svetog duha ne uzmi od mene! 

Vrati mi radost svoga spasenja i učvrsti 
me duhom spremnim! 

Učit ću bezakonike tvojim stazama, i 
grešnici tebi će se obraćati. 

Oslobodi me od krvi prolivene, Bože, 
Bože spasitelju moj! Nek? mi jezik kliče 
pravednosti tvojoj! 

Otvori, Gospodine, usne moje, i usta 
će moja naviještati hvalu tvoju. 

Žrtve ti se ne mile, kad bih dao palje- 
nicu, ti je ne bi primio. 

Žrtva Bogu duh je raskajan, srce ras- 
kajano, ponizno, Bože, nećeš prezreti. 

U svojoj dobroti milostiv budi Sionu i 
opet sagradi jeruzalemske zidine! 

Tada će ti biti mile žrtve pravedne i tad 
će se prinosit? teoci na žrtveniku tvojemu. 

Kao potvrdu < moje vo- 
lje ja 7 vao 


napisao sam o pismo u grjd 
sutnosti svojih svetih odvjetni- 
ka. Hoću da ovo pismo vrijedi 
kao zavjera jakosti ove Opo- 
ruke, što ću je nosit uvijek sa 
sobom. Želim, da budem ovom 
»Duhovnom Oporukom« poko- 
pan poslije svoje smrti. Potvr- 
đujem i potpisujem ovu »Du- 
hovnu Oporuku« vlastitom ru- 
kom 





ma storučni potpis. 


- Dan 416 mjesec "X godina bati 


> Tojar AZITE 


td ume 








BI. Alojzije Stepinac uvrstio je “Duhovni ugovor 

sv. Karla Boromejskog - u prijevodu bl. Marije od 
Propetog Isusa - u svoju duhovnu oporuku i vlasto- 
ručno potpisao 26. srpnja 1939. godine. 

Svrha je ove knjižice koju je 
napisao sv. Karlo Boromejski 

KOIJETI IK NOE ZONE EG 
MI IOB KJETEI ISTIE IC UNEKiKE 
volskih napasti u času smrti, 

osigurati od nepripravne smrti 
i učiniti je dionicom vječne 

sreće u nebu". Ugovor i opo- 
ruka osobni su čin saveza s 

Bogom koji se pred raspelom 
E LIGUTIE OI E EMU ETI CO Ke IT 
potpisom potvrdi. 


